Source: https://hitelesmozgalom.eoldal.hu/cikkek/kerdeseink-es-a-kapott-valaszok/mnb-valasz-az-aug.-27.-i-kerdeseinkre.html
Timestamp: 2020-02-26 08:27:00+00:00

Document:
HITELES MOZGALOM - Kérdéseink és a kapott válaszok - MNB válasz az aug. 27.-i kérdéseinkre
MNB válasz az aug. 27.-i kérdéseinkre
Az MNB-nek több mint 3 hónap kellett a válasz íráshoz. Erre a levélre küldött választ:
Iktatószám: 444248-15/2019
A Magyar Nemzeti Bankhoz (MNB) a Hiteles Mozgalom Arany Liliom Alapítvány képviseletében küldött, az MNB mellett a Gazdasági Versenyhivatalnak, a Miniszterelnöki Kabinetirodának és az Igazságügyi Minisztériumnak címzett megkeresésére az alábbiakról tájékoztatjuk.
A devizahitelezés legmagasabb intenzitásának idejében (2007-2010) hatályban volt, a hitelintézetekről és a pénzügyi vállalkozásokról szóló 1996. évi CXII. törvény (továbbiakban: régi Hpt.) a 2005. január 1. napját követően kötött devizahitel nyújtására irányuló szerződések esetében megkövetelte az árfolyamkockázat, valamint annak a törlesztőrészletre gyakorolt hatása ismertetését, melynek elvárt formája a kockázatfeltáró nyilatkozat volt.
Ahogyan arról az MNB 7679-2/2019. iktatószámú válaszlevelében tájékoztatta a Hiteles Mozgalmat, a PSZÁF 34265/2010. számon témavizsgálatot folytatott, amelynek célja a deviza alapú lakossági jelzálog- és gépjárműhitelek törlesztőrészletei változását okozó egyoldalú szerződésmódosítások felmérése a vizsgált időszak vonatkozásában, illetve annak vizsgálata, hogy mely tényezők (alkalmazott árfolyamok, a hitelterhet meghatározó egyéb elemek), milyen módon befolyásolták a törlesztőrészletek alakulását. A vizsgálat keretében a PSZÁF ellenőrizte az ügyféltájékoztatás jogszabályoknak való megfelelését, különös tekintettel a régi Hpt. XXIX. fejezetének rendelkezéseire.
Tájékoztatjuk, hogy a hatályos eljárásjogi rendelkezések értelmében az időmúlásra tekintettel a szóban forgó időszakban létrejött devizaalapú hitelszerződések megkötésekor nyújtott tájékoztatás MNB által lefolytatható közigazgatási eljárás keretében történő vizsgálatára és felügyeleti intézkedés alkalmazására nincs lehetőség.
Annak megállapítására, hogy adott fogyasztó a hitelező pénzügyi intézménytől kapott tájékoztatás, illetve egyéb forrásból származó információk alapján milyen mértékű árfolyamváltozásra számíthatott, illetve felmérhette-e, hogy az árfolyamváltozásnak milyen hatása lesz a szerződéséből eredő követelés, valamint a törlesztőrészlet összegére, és mindezeknek milyen hatása van a szerződés érvényességére, az ügy összes körülményeinek vizsgálatával, a bíróság jogosult. Ahogy arra a Kúria is rámutatott az Európai Unió Bíróságának egyik ítélete kapcsán megjelent közleményében, az árfolyamkockázat viselésére vonatkozó szerződési feltételek tisztességtelensége a konkrét, egyedi ügyben bíróság által vizsgálható. Az ügy összes körülményeinek vizsgálatával, az adott ügyben eljáró bíróságnak kell megállapítania, hogy a fogyasztó megfelelő időben és tartalommal kapott-e tájékoztatást az árfolyamkockázat viselésére vonatkozó szerződési feltétel gazdasági következményeiről. Felhívjuk figyelmét, hogy a Kúria jogegységi határozatai a rendes bíróságokra kötelező erővel bírnak.
A Kúria közleménye honlapján itt érhető el https://kuria-birosag.hu/hu/sajto/kuria-kozlemenye-az-europai-birosag-devizahiteles-pereket-erinto-dontesevel-kapcsolatban
Egyebekben tájékoztatjuk, hogy az MNB által közzétett, a devizahitelezéssel kapcsolatos szakmai cikkek az MNB honlapján itt megtekinthetők: https://www.mnb.hu/kiadvanyok/szakmai-cikkek/devizahitel
A Kúria Jogegységi döntéseivel kapcsolatos felvetésére tájékoztatjuk, hogy azok felülvizsgálatára vonatkozó javaslatával a Kúriához fordulhat.
Az MNB Ügyfélkapcsolati Információs Központjának elérhetőségei:
| Telefon: +36 80 203 776 I e-mailcím: ugyfelszolgalat@mnb.hu

References: bíróság 
 Kúria 
 bíróság 
 Kúria 
 Kúria 
 Kúria